ПРОТОКОЛ № 12
от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 18 май 2020 г.

Днес, 18 май 2020 г., понеделник, oт 12:30 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав: 

ПРЕДСЕДАТЕЛ:	АТАНАСКА ДИШЕВА	
ЧЛЕНОВЕ:	ЦВЕТИНКА ПАШКУНОВА ВЕРОНИКА ИМОВА СЕВДАЛИН МАВРОВ СТЕФАН ГРОЗДЕВ	

От администрацията на ВСС: 
Деница Захариева – началник отдел „Дисциплинарни производства“ в дирекция „Правна“-АВСС.
Незабравка Петкова – главен експерт-юрисконсулт в отдел „Дисциплинарни производства“ в дирекция „Правна“-АВСС.

Заседанието протече при следния дневен ред:
1.	Съпроводително писмо с рег.индекс № ВСС-12441/19/24.4.2020 г. от Върховния административен съд, с приложено искане за дисциплинарно производство от Страхил Тодоров Тодоров с вх. № 3574/28.02.2020 г. по описа на ВАС.
2.	Уведомително писмо рег.индекс № ВСС-4115/24.04.2020 г. от административния ръководител на Районен съд – Стара Загора относно Заповед № 50/24.03.2020 г., с която, на основание чл.327, ал.1 от Закона за съдебната власт, е обърнато внимание на Димитър Христов Гальов – съдия в Районен съд - Стара Загора.
3.	Решение № 5276 от 04.05.2020 г. на Върховния административен съд - Петчленен състав - ІІ колегия, по адм. дело № 14390/2019 г., с което оставя в сила решение № 14616 от 30.10.2019 г., постановено по адм. дело № 11359/2018 г. на тричленен състав на ВАС, Шесто отделение, с което се отхвърля жалбата на Румяна Методиева Ченалова, гр.София, против решението по т.5 от протокол № 57 от заседание на ВСС, проведено на 19.11.2015 г., с което ѝ е наложено дисциплинарно наказание по чл.308, ал.1, т.6 от Закона за съдебната власт – „дисциплинарно освобождаване от длъжност“.
4.	Определение № 4927 от 27.04.2020 г. на Върховния административен съд - Петчленен състав - ІІ колегия, по административно дело № 2448/2020 г., с което оставя в сила определение № 261 от 09.01.2020 г., постановено по адм. дело № 9796/2019 г. на тричленен състав на ВАС, Шесто отделение, с което се отхвърля жалбата на Инспектората към Висшия съдебен съвет против решение по точка 2 от протокол № 21/02.07.2019 г. на съдийската колегия на ВСС, с което е прекратено производството по дисциплинарно дело № 29/2017 г. по описа на ВСС.
5.	Решение № 5445 от 11.05.2020 г., постановено по административно дело № 11359/2018 г. по описа на Върховния административен съд, Шесто отделение, с което отменя решенията по точка 1.1. и по точка 1.2. от протокол № 29/17.09.2019 г. на съдийската колегия на Висшия съдебен съвет, с които на Методи Орлинов Лалов в качеството му на съдия в Софийски районен съд, с ранг „съдия в АС“, са наложени две дисциплинарни наказания „забележка“.
6.	Информация за образуваните наказателни производства срещу съдии към 14 май 2020 г.
7.	Информация от Инспектората към ВСС относно изпълнени препоръки, дадени в акт от извършена проверка по сигнал, възложена със Заповед № Ж-20-128/31.03.2020 г. на главния инспектор на ИВСС, заведена с вх.№ ВСС-3625/30.04.2020 г. по описа на ВСС.
8.	Доклад по реда на Глава трета „а“ от Закона за съдебната власт за периода 01.10.2019 г. - 31.12.2019 г.
8.1.	Писмо от главен инспектор на ИВСС с вх. № ВСС-1250/31.01.2020 г., приложено към което се изпращат данни за установените от ИВСС нарушения на правото на разглеждане и решаване на делата в разумен срок за периода 01.10.2019 г. - 31.12.2019 г. по реда на Глава трета „а” от Закона за съдебната власт.
8.2. Отчет на министъра на правосъдието с вх. № ВСС-4121/24.04.2020 г. за постъпили и изплатени обезщетения по реда на Глава трета „а” от Закона за съдебната власт за периода 01.10.2019 г. - 31.12.2019 г. в Министерство на правосъдието.
9. Обсъждане на предложение до съдийската колегия на Висшия съдебен съвет за възстановяване разглеждането на дисциплинарните дела.

По дневния ред:

1.	ОТНОСНО: Съпроводително писмо с рег.индекс № ВСС-12441/19/24.4.2020 г. от Върховния административен съд, с приложено искане за дисциплинарно производство от Страхил Тодоров Тодоров с вх. № 3574/28.02.2020 г. по описа на ВАС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

1.1. Оставя без разглеждане искане с рег. индекс № ВСС-12441/19/24.4.2020 г. по описа на ВСС от Страхил Тодоров Тодоров за образуване на дисциплинарно производство срещу съдия от Върховния административен съд. 
1.2. Да се уведоми Страхил Тодоров Тодоров за решението на Комисията по т.1.1, ведно с мотивите към него.
1.3. На основание чл.112 от Административнопроцесуалния кодекс, препраща искане с рег. индекс № ВСС-12441/19/24.4.2020 г. по описа на ВСС от Страхил Тодоров Тодоров на комисия „Дисциплинарна дейност и взаимодействие с ИВСС“ към прокурорската колегия на ВСС, по компетентност.

2.	ОТНОСНО: Уведомително писмо рег.индекс № ВСС-4115/24.04.2020 г. от административния ръководител на Районен съд – Стара Загора относно Заповед № 50/24.03.2020 г., с която, на основание чл.327, ал.1 от Закона за съдебната власт, е обърнато внимание на Димитър Христов Гальов – съдия в Районен съд - Стара Загора.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

2.1.	Предлага на съдийската колегия на Висшия съдебен съвет, на основание чл.327, ал. 3 от Закона за съдебната власт да приеме за сведение Заповед № 50/24.03.2020 година на административния ръководител на Районен съд – Стара Загора, с която, на основание чл.327, ал.1 от Закона за съдебната власт, е обърнато внимание на Димитър Христов Гальов – съдия в Районен съд – Стара Загора, и същата да се приложи към кадровото дело на съдията.
3.	ОТНОСНО: Решение № 5276 от 04.05.2020 г. на Върховния административен съд - Петчленен състав - ІІ колегия, по адм. дело № 14390/2019 г., с което оставя в сила решение № 14616 от 30.10.2019 г., постановено по адм. дело № 11359/2018 г. на тричленен състав на ВАС, Шесто отделение, с което се отхвърля жалбата на Румяна Методиева Ченалова, гр.София, против решението по т.5 от протокол № 57 от заседание на ВСС, проведено на 19.11.2015 г., с което ѝ е наложено дисциплинарно наказание по чл.308, ал.1, т.6 от Закона за съдебната власт – „дисциплинарно освобождаване от длъжност“.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

3.1.	Предлага на съдийската колегия на Висшия съдебен съвет да приеме за сведение решение № 5276 от 04.05.2020 г. на Върховния административен съд - Петчленен състав - ІІ колегия, по адм. дело № 14390/2019 г., с което оставя в сила решение № 14616 от 30.10.2019 г., постановено по адм. дело № 11359/2018 г. на тричленен състав на ВАС, Шесто отделение, с което се отхвърля жалбата на Румяна Методиева Ченалова, гр.София, против решението по т.5 от протокол № 57 от заседание на ВСС, проведено на 19.11.2015 г., с което ѝ е наложено дисциплинарно наказание по чл.308, ал.1, т.6 от Закона за съдебната власт – „дисциплинарно освобождаване от длъжност“., и същите да се приложат към кадровото дело на Румяна Методиева Ченалова.

4.	ОТНОСНО: Определение № 4927 от 27.04.2020 г. на Върховния административен съд - Петчленен състав - ІІ колегия, по административно дело № 2448/2020 г., с което оставя в сила определение № 261 от 09.01.2020 г., постановено по адм. дело № 9796/2019 г. на тричленен състав на ВАС, Шесто отделение, с което се отхвърля жалбата на Инспектората към Висшия съдебен съвет против решение по точка 2 от протокол № 21/02.07.2019 г. на съдийската колегия на ВСС, с което е прекратено производството по дисциплинарно дело № 29/2017 г. по описа на ВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
4.1.	Предлага на съдийската колегия на Висшия съдебен съвет да приеме за сведение определение № 4927 от 27.04.2020 г. на Върховния административен съд - Петчленен състав - ІІ колегия, по административно дело № 2448/2020 г., с което оставя в сила определение № 261 от 09.01.2020 г., постановено по адм. дело № 9796/2019 г. на тричленен състав на ВАС, Шесто отделение, с което се отхвърля жалбата на Инспектората към Висшия съдебен съвет против решение по точка 2 от протокол № 21/02.07.2019 г. на съдийската колегия на ВСС, с което е прекратено производството по дисциплинарно дело № 29/2017 г. по описа на ВСС, и същите да се приложат към кадровото дело на Методи Тодоров Шушков – съдия в Софийски районен съд.

5.	ОТНОСНО: Решение № 5445 от 11.05.2020 г., постановено по административно дело № 11359/2018 г. по описа на Върховния административен съд, Шесто отделение, с което отменя решенията по точка 1.1. и по точка 1.2. от протокол № 29/17.09.2019 г. на съдийската колегия на Висшия съдебен съвет, с които на Методи Орлинов Лалов в качеството му на съдия в Софийски районен съд, с ранг „съдия в АС“, са наложени две дисциплинарни наказания „забележка“.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

5.1.	Приема за сведение решение № 5445 от 11.05.2020 г., постановено по административно дело № 11359/2018 г. по описа на Върховния административен съд, Шесто отделение, с което отменя решенията по точка 1.1. и по точка 1.2. от протокол № 29/17.09.2019 г. на съдийската колегия на Висшия съдебен съвет, с които на Методи Орлинов Лалов в качеството му на съдия в Софийски районен съд, с ранг „съдия в АС“, са наложени две дисциплинарни наказания „забележка“, невлязло в сила.

6.	ОТНОСНО: Информация за образуваните наказателни производства срещу съдии към 14 май 2020 г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

6.1.	Приема информацията за образуваните наказателни производства срещу съдии към 14 май 2020 г.
6.2.	Информацията за образуваните наказателни производства срещу съдии към 14 май 2020 г. да се внесе в заседание на съдийската колегия на Висшия съдебен съвет за запознаване.

7.	ОТНОСНО: Информация от Инспектората към ВСС относно изпълнени препоръки, дадени в акт от извършена проверка по сигнал, възложена със Заповед № Ж-20-128/31.03.2020 г. на главния инспектор на ИВСС, заведена с вх.№ ВСС-3625/30.04.2020 г. по описа на ВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

7.1.	Приема за сведение информацията от Инспектората към ВСС относно изпълнени препоръки, дадени в акт от извършена проверка по сигнал, възложена със Заповед № Ж-20-128/31.03.2020 г. на главния инспектор на ИВСС, заведена с вх.№ ВСС-3625/30.04.2020 г. по описа на ВСС.

8.	ОТНОСНО: Доклад по реда на Глава трета „а“ от Закона за съдебната власт за периода 01.10.2019 г. - 31.12.2019 г.
8.1.	Писмо от главен инспектор на ИВСС с вх. № ВСС-1250/31.01.2020 г., приложено към което се изпращат данни за установените от ИВСС нарушения на правото на разглеждане и решаване на делата в разумен срок за периода 01.10.2019 г. - 31.12.2019 г. по реда на Глава трета „а” от Закона за съдебната власт.
8.2. Отчет на министъра на правосъдието с вх. № ВСС-4121/24.04.2020 г. за постъпили и изплатени обезщетения по реда на Глава трета „а” от Закона за съдебната власт за периода 01.10.2019 г. - 31.12.2019 г. в Министерство на правосъдието.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
8.1. Приема данни за установените от ИВСС нарушения на правото на разглеждане и решаване на делата в разумен срок за периода 01.10.2019 г. - 31.12.2019 г. по реда на Глава трета „а” от ЗСВ приложени към писмо от главен инспектор на ИВСС с вх. № ВСС-1250/31.01.2020 г. по описа на ВСС. 
8.2. Приема отчет на министъра на правосъдието за постъпили и изплатени обезщетения по реда на глава Глава трета „а” от Закона за съдебната власт за периода 01.10.2019 г. - 31.12.2019 г. в Министерство на правосъдието с вх. № ВСС-4121/24.04.2020 г. по описа на ВСС. 

9. ОТНОСНО: Обсъждане на предложение до съдийската колегия на Висшия съдебен съвет за възстановяване разглеждането на дисциплинарните дела.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

9.1. Предлага на съдийска колегия на ВСС да вземе решение, с което да предложи на дисциплинарните състави да възстановят разглеждането на дисциплинарните дела.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И		/п/
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА ВСС:  
       АТАНАСКА ДИШЕВА